PÁLYÁZATI KIÍRÁS

**Abony Város Önkormányzat Polgármestere** (2740. Abony, Kossuth tér 1.) egyfordulós, nyílt pályázati eljárás keretében meghirdeti az Önkormányzat tulajdonát képező

**Abony, Árpád utca 12. /1. szám alatti 66 m2 alapterületű**

2 szoba, konyha, előszoba, kamra, fürdőszoba, WC helyiségekből álló összkomfortos lakás bérbeadását határozott időtartamra.

**Bérlet időtartama**: **5 év** (***A lakás ismételt bérbe adására nincs lehetőség!*)**

**Bérbeadás jogcíme:** nem szociális bérlakás

**Bérleti díj: 42.570,- Ft/hó**

**Bérbeadás feltételei:**

1. **Lakás bérletére jogosult** az abonyi bejelentett lakóhellyel rendelkező, vagy életvitelszerűen Abonyban tartózkodó nagykorú személy, aki
2. az Európai Gazdasági Térségről szóló szerződésben részes állam állampolgára vagy
3. állandó tartózkodásra jogosító személyi igazolvánnyal rendelkező bevándorolt, vagy
4. a magyar hatóságok által menekültként elismert személy.

**2.** **Nem lehet lakás bérlője az a személy**, akire a lakás bérleti jogának megpályázása időpontjában az alábbi kizáró tényezők valamelyike fennáll:

1. az öregségi nyugdíj mindenkori legkisebb összegének (28.500,- Ft) 50-szeresét meghaladó értékű építési telek, vagy egyéb ingatlan tulajdonjogával rendelkezik,
2. az ország területén önálló állami vagy más önkormányzati lakás bérletével rendelkezik,
3. az öregségi nyugdíj mindenkori legkisebb összegének 20-szorosát meghaladó értékű ingó vagyon tulajdonjogjogával rendelkezik,
4. pályázatában, kérelmében lakáskörülményeire, szociális, vagyoni és jövedelmi viszonyaira vonatkozóan olyan valótlan adatokat közöl, amely számára jogosulatlanul kedvezőbb elbírását tesz lehetővé,
5. jogcím nélküli használó.

A fenti kizáró tényezőket az együttköltöző személyek vonatkozásában is vizsgálni és alkalmazni kell.

**3. Pályázni a pályázati adatlap és az egyéb szükséges dokumentumok benyújtásával lehet.**

A pályázati adatlap átvehető ügyfélfogadási időben:

**2025. január 28-tól 2025. február 11. 1000 óráig**

a Polgármesteri Hivatal Településfejlesztési Osztályán, vagy letölthető az Abony Város hivatalos honlapjáról (www.abony.hu).

A pályázó a pályázati adatlap kitöltésével nyilatkozik:

- jövedelmi, ingatlan-vagyoni viszonyairól, valamint családi állapotáról

- a vele együtt költöző személyek ingatlan-vagyoni viszonyairól

- **a lakás lakbérének egyösszegű megfizetésére vonatkozó összegről, amelynek minimum 3 hónapra eső egyösszegű lakbérnek (óvadék) kell lennie**

- a bérbe adás feltételeinek elfogadásáról

**A pályázónak csatolnia kell pályázatához a pályázati biztosíték befizetésének igazolását.**

*A pályázatra benyújtott jelentkezési lapon, illetve a kérelemben szereplő adatok valódiságát a Hivatal jogosult ellenőrizni. Az ellenőrzés a munkáltató, és az igazolásokat kiállító szervek megkeresésével, helyszíni adategyeztetéssel, illetve a pályázó (kérelmező) meghallgatásával történhet.*

**4.** Több lakás egyidejű pályáztatása esetén egy pályázó több lakásra is nyújthat be külön-külön jelentkezési lapot úgy, hogy a megpályázott lakások sorrendjét mindegyik jelentkezési lapon feltünteti. A pályázaton - a megjelölt sorrend figyelembevételével - a pályázó egy lakás bérletét nyerheti el, a többi lakás vonatkozásában a pályázata elutasításra kerül.

**5.** Házastársak, élettársak lakás bérbeadására kiírt pályázatra jelentkezési lapot, illetve kérelmet kizárólag együttesen nyújthatnak be.

1. **A pályázatot az nyeri, aki a lakás havi lakbérének egyösszegű megfizetésére a legmagasabb ajánlatot teszi.**
2. **Ajánlatot tenni csak egyhavi lakbér (42.570,- Ft)** pályázati biztosítékként történő megfizetése mellet lehet. **A pályázati biztosítékot a tulajdonos az ERSTE Bank Hungary Zrt. pénzintézetnél vezetett, 11993609-06147486-10000104 számú költségvetési elszámolási számlája javára kell megfizetni. Ennek elmulasztása esetén a pályázat elutasításra kerül**.

A megfizetett biztosíték elutasított pályázat esetén visszatérítésre kerül a pályázó részére.

**A pályázat elbírálása:** Abony Város Önkormányzat Polgármestere a jelentkezési lapok benyújtásának határidejét követő 30 napon belül dönt.

A pályázat elbírálása az Abony Város Önkormányzat *az önkormányzat tulajdonában lévő lakások bérletéről, valamint elidegenítéséről* szóló 24/2022. (XII.15.) számú önkormányzati rendelete alapján történik.

**Eredmény ismertetése:** A Polgármester döntéséről a Hivatal levélben értesíti a pályázókat a döntéstől számított 8 napon belül.

A bérleti szerződés megkötésének feltétele, hogy a bérlő a pályázatában vállalt egyösszegű befizetését teljesítését igazolja.

A döntésre jogosult a bérlőjelöltnek nem sorolt pályázók pályázatát elutasítja. Az elutasításról a Hivatal a pályázókat írásban értesíti.

**Abony Város Önkormányzatának Polgármestere fenntartja azon jogát, hogy érvényes pályázat(ok) esetén is az eljárást indokolás nélkül eredménytelennek minősítse.**

# Pályázat (jelentkezési lap) benyújtásának határideje, módja: 2025. február 11-én 1200 óráig jelzés nélküli, zárt borítékban, egy példányban kell benyújtani.

**A pályázat benyújtásának helye:** Abony Város Polgármesteri Hivatal, Településfejlesztési Osztály, Abony, Kossuth tér 1.

**A lakás megtekinthető:**

* 2025. február 4-én 10-11 óra között
* 2025. február 6-án 14-15 óra között **előre egyeztetett időpontban.**

Jelentkezni a Polgármesteri Hivatal Településfejlesztési Osztályán lehet. (Tel: 53/360-135, 145 mellék)

Bővebb felvilágosítás az ajánlat benyújtásának helyén vagy az 53/360-135, 145 mellék telefonszámon kapható.

**Abony Város Önkormányzat**

 **Polgármestere**

**P Á L Y Á Z A T I A D A T L A P**

**Megpályázott lakás címe: 2740 Abony, Árpád utca 12. 1. lakás**

**Pályázó neve:**

**Születési neve:**

**Születési helye, ideje:**

**Anya neve:**

**Családi állapota:**

**Állampolgársága:**

**Lakóhely:**

**Tartózkodási hely:**

**Személyi igazolvány/Lakcímkártya száma:**

**Adószám:**

**Pályázóval együttlakó és együtt költöző személyek:**

|  |  |  |  |  |  |  |
| --- | --- | --- | --- | --- | --- | --- |
| **Név** | **Születési név** | **Születési hely** | **Születési idő** | **Anyja neve** | **Családi állapota** | **Hozzátartozói minősége** |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |

**1) Abony, Árpád utca 12. 1. szám alatti bérlakás tekintetében ………….. hónapra eső, azaz ……………………………. Ft, lakbér egy összegben történő megfizetését vállalom.**

**………………………………….………….. (pályázó neve) nyilatkozom, hogy a pályázatban meghirdetett bérbeadási feltételeket elfogadom.**

**Pályázathoz csatolni kell:**

A pályázó és vele együttköltöző személyek vagyon és előző 3 havi jövedelemnyilatkozatát, a vagyoni, jövedelmi, szociális helyzetről, családi állapot szóló igazolásokat, valamint- a pályázat benyújtásának időpontjában fennálló- lakhatásának jogcímét, a lakott lakás adatait.

Jövedelmi viszonyokat

* munkaviszonyból, munkavégzésre irányuló egyéb jogviszonyból származó jövedelmet munkáltatói igazolással,
* egyéni vállalkozásból eredő jövedelmet, vagy társas vállalkozásból származó tagi és osztalék jövedelmet APEH által kiadott igazolással,
* munkanélküli ellátást a megállapító, megszüntető határozattal és a postai kifizető bizonylattal, ha nem részesül ellátásban, a Munkaügyi Központ erről szóló igazolásával,
* gyermektartási díjat a gyermekelhelyezésről szóló bírósági végzéssel, ítélettel, vagy a kérelmező nyilatkozatával,
* egyéb jövedelmeket (pl. családi pótlék, GYES, szociális támogatások stb.) a folyósító által kiállított igazolással

Hozzátartozói minőséget

* elvált családi állapot esetén a jogerős bírósági ítélettel, végzéssel,
* élettársi kapcsolat esetén hatósági bizonyítvánnyal igazolja.
* házassági anyakönyvi kivonat.

Nyilatkozatokat és egyéb dokumentumokat. Személyigazolvány, lakcímkártya fénymásolati példánya. Ingó és ingatlan vagyoni nyilatkozat, valamint az ajánlati biztosíték befizetésének igazolását.

Az ingatlanvagyont

* építési telek- és egyéb ingatlantulajdont fél évnél nem régebbi adó és érték bizonyítvánnyal, lakástulajdon esetén a lakás hiteles tulajdoni lapjának másolat, vagy egyszerűsített határozati szemle bemutatásával,
* ingó vagyon nyilatkozattal.
* nyilatkozat a pályázó esetleges korábbi lakás bérbevételére irányuló kérelméről.

*A pályázatra benyújtott jelentkezési lapon, illetve a kérelemben szereplő adatok valódiságát a Hivatal jogosult ellenőrizni.*

*Az ellenőrzés a munkáltató, és az igazolásokat kiállító szervek megkeresésével, helyszíni adategyeztetéssel, illetve a pályázó (kérelmező) meghallgatásával történhet.*

Dátum: 2025. ………………..

 ………………………………..….. ………………………………………

 Pályázó aláírása Házastárs/élettárs aláírása